
Ajuntament de Mont-roig del Camp 

La Junta de Govern Local de Mont-roig del Camp, en sessió de data 18 de novembre del 2020, ha aprovat inicialment la Convocatòria per la concessió de subvencions per al foment de les activitats, actuacions i programes culturals que organitzen les entitats locals de Mont-roig del Camp, per a l’any 2020, que es regeix per les Bases específiques de subvencions de Cultura, aprovades pel Ple del 13 d’abril de 2016 (publicades al BOPT, núm. 162 del 25.8.16 i a www.mont-roig.cat):

1. L’objecte de les subvencions és: fomentar les activitats, actuacions i programes culturals al municipi de Mont-roig del Camp. L’oferta d’activitats que es considera subvencionable són les programacions anuals relacionades amb activitats culturals (cinema, música, teatre, dansa, arts plàstiques, literàries, ciències naturals, arqueologia o d’altres de caràcter més específic.), la programació d’activitats festives, l’organització d’activitats culturals de caràcter extraordinari o puntual i activitats que tinguin per objectius: protegir, fomentar, donar a conèixer, etc., el patrimoni cultural, material i/o immaterial del municipi.

1. Els beneficiaris de les subvencions són: entitats i associacions locals legalment constituïdes i sense ànim de lucre, inscrites en el Registre d’Entitats Municipals i hauran de complir i acreditar els requisits que estableix l’article 13 de la Llei 38/2003, general se subvencions.

1. Les aplicacions pressupostàries a les quals s’imputarà la subvenció són la 130/33400/48900/01 (10.000 euros). La quantia total màxima de les subvencions convocades és deu mil euros.

1. Els criteris de valoració de les sol·licituds de subvencions convocades i els requisits per sol·licitar-les s’especifiquen a les bases específiques reguladores.

1.  La concessió de subvencions serà per convocatòria pública mitjançant un procediment de concessió per concurrència competitiva, sota els principis de publicitat, transparència, objectivitat, igualtat i no discriminació.

1.     Les sol·licituds seran valorades per una comissió avaluadora formada com a mínim per tres membres de l’àrea de Cultura, de Festes i Esports, que elevarà la proposta a la Junta de Govern Local, que és l’òrgan competent per resoldre la concessió. La comissió avaluadora resoldrà en el termini màxim de 6 mesos a comptar des de l’endemà de la data de publicació de la convocatòria. La competència per a atorgar les subvencions serà de la Junta de Govern local de l’Ajuntament de Mont-roig del Camp.

1. Les sol·licituds, amb la documentació que correspongui, es poden presentar des de l’endemà que es publiqui la convocatòria al Butlletí Oficial de la Província de Tarragona i fins a les 15.00h del dia 30 de novembre de 2020. 

1. Les sol·licituds s’han de presentar a través de la seu electrònica amb els impresos normalitzats corresponents que es poden descarregar de la mateixa seu electrònica l’Ajuntament de Mont-roig del Camp (mont-roig.eadministracio.cat) o a qualsevol dels llocs regulats a l’article 16.4. de la Llei 39/2015 d’1 d’octubre, de procediment administratiu comú de les administracions públiques.

1.     El termini per resoldre i notificar és de tres mesos des de la data de publicació de la convocatòria al BOPT. La resolució es notificarà electrònicament i es publicarà a l’e-taulell de l’Ajuntament de Mont-roig del Camp i a la Base de Datos Nacional de Subvenciones.

1.     Si l’entitat beneficiària no manifesta el contrari en el termini d’un mes des de la notificació de la resolució, s’entendrà que s’accepta la subvenció concedida.

1. Règim general aplicable: Llei 38/2003, de 17 de novembre general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003; Bases generals i específiques de subvencions de l’Ajuntament de Mont-roig del Camp; Decret 179/1995, de 13 de juny, que aprova el Reglament d’obres, activitats i serveis dels ens locals.
 
1.     Les resolucions dictades en execució de la convocatòria exhaureixen la via administrativa.

1. Règim de recursos contra els actes administratius dictats en execució de la convocatòria:
· Recurs contenciós administratiu, en el termini màxim de dos mesos des de l’endemà de la notificació.
· Recurs de reposició davant de l’òrgan que l’ha dictat en el termini d’un mes a comptar de l’endemà de la notificació.

